5.9.2023
SL
Uradni list Evropske unije
C 315/7
Predhodna priglasitev koncentracije (Zadeva M.11223 – PAI PARTNERS/INFRA GROUP) Zadeva, primerna za obravnavo po poenostavljenem postopku (Besedilo velja za EGP)
(2023/C 315/06)
1.
Komisija je 24. avgusta 2023 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednji podjetji: — PAI Partners SAS (Francija), („PAI Partners“), — We Connect Infra NV (Belgija) („Infra Group“).
Podjetje PAI Partners bo pridobilo v smislu člena 3(1)(b) uredbe o združitvah izključni nadzor nad celotnim podjetjem Infra Group.
Koncentracija se izvede z nakupom delnic.
2.
Poslovne dejavnosti zadevnih podjetij so:
— PAI Partners je evropska družba za upravljanje zasebnega kapitala, ki upravlja sklade, ki vlagajo v podjetja, dejavna v naslednjih sektorjih: poslovne storitve, živila in potrošniki, splošni industrijski proizvodi in zdravstvo.
PAI Partners je med drugim tudi matična družba — podjetja M Group Services („MGS“), ki zagotavlja infrastrukturo, podatke in druge storitve v sektorjih reguliranih javnih služb, telekomunikacij in prometa; — podjetja Apleona, ki je podjetje za nepremičninske storitve, ki večinoma zagotavlja storitve upravljanja objektov, zlasti tehnično upravljanje objektov (npr. upravljanje in vzdrževanje stavb, upravljanje z energijo), upravljanje infrastrukturnih objektov (npr. čiščenje, priprava in dostava hrane, varovanje) in upravljanje komercialnih objektov (npr. upravljanje nepremičnin, zaračunavanje, upravljanje pogodb); ter — podjetja APAVE, ki je dejavno na področju obvladovanja tehničnih, okoljskih, človeških in digitalnih tveganj.
Podjetje Apave v okviru svoje dejavnosti ponuja vse storitve, povezane s preskušanjem, tehničnimi inšpekcijami, tehničnimi gradbenimi inšpekcijami in certificiranjem („storitve TIC“).
V manjši meri ponuja storitve strokovnega svetovanja in usposabljanja, ki so prav tako povezane z obvladovanjem tveganja, — Infra Group je multidisciplinarni ponudnik del za infrastrukturna omrežja (električna energija, voda in kanalizacija, plin in daljinsko ogrevanje, telekomunikacije, zemeljska dela, industrija in javna razsvetljava).
Ponuja celo vrsto storitev od zasnove, inženiringa in montaže do vzdrževanja infrastrukturnih omrežij.
Podjetje Infra Group je dejavno v Belgiji, Franciji, Nemčiji in na Nizozemskem. 3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.11223 – PAI PARTNERS/INFRA GROUP (1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.